මේ අතරේ මේ තෙළිඟු සිනමාව එහෙම නැත්නම් ටොලිවුඩ් සිනමා සඳහා සම්බන්ධ වීමේදී විජේ මේ තරම් මුදලක් අය කිරීමත් දැඩි ආන්දෝලනයක තුඩු දීලා තියෙනවා. තෙළිඟු චිත්‍රපටයක් සඳහා ඒ තරම් මුදලක් අය කිරීම ඉතාම අසාධාරණ බවට ඇතැම් පිරිස් අදහස් දක්වද්දී, කොලිවුඩ් සිනමාවේ විජේට ඇති ජනප්‍රියත්වය සහ කාර්යබහුත්වය මත එම මුදල සාධාරණ බවට පවසන පිරිස්ද දැක ගන්න පුළුවන්. කොහොම වුණත් මේ චිත්‍රපටයේ නිෂ්පාදකවරයාට ඒ අධික මුදල ඒ තරම් ප්‍රශ්නයක් නැති බව තමයි පේන්න තියෙන්නේ. ඒ වගේම මෙහි නිෂ්පාදක දිල් රාජු මීට පෙරත් මෙවැනි ආකාරයේ අත්හදා බැලීම් තෙළිඟු සිනමාවට එක් කිරීමට උත්සාහ කරලා තියෙනවා. බොලිවුඩ් සිනමාවේ දැවැන්ත තාරකා යුගලයක් වූ ශ්‍රී දේවි සහ බොනී කපූර්ගේ දියණියක් වන කුෂී කපූර්ව තෙළිඟු සිනමා පටයක් සඳහා සම්බන්ධ කර ගැනීමටත් මීට පෙර දිල් රාජු උත්සාහ දැරුවා. සිනමා පවුලක තරුණියක් වුණත් කුෂි මේ දක්වා සිනමාවට එකතු වී නොතිබීමත් විශේෂ කාරණයක්.
කුෂී කපූර් යනු කාගේ දියණියද?
ශ්‍රී දේවි සහ බොනී කපූර්ගේ